|  |
| --- |
| **Úvodný list k výkladu sylabov aktuárskeho vzdelávania** |
| Cieľom vypracovania výkladu sylabov aktuárskeho vzdelávania je poskytnúť členom a žiadateľom o členstvo SSA indikatívny rozsah jednotlivých sylabov. Tento dokument sa vydáva za účelom ozrejmenia a ujednotenia vyžadovaných vedomostí, aby žiadateľ na jednej strane a Komisia pre vzdelávanie na strane druhej mali rovnaké chápanie obsahu sylabov SSA platných od 27 marca 2014.  Tento výklad sylabov je vypracovaný a bude priebežne udržiavaný Komisiou pre vzdelávanie. Výklad je súčasťou kritérií a postupov, ktoré Komisia pre vzdelávanie používa na vyhodnocovanie požiadaviek vedomostí a znalostí stanovených v Sylabách aktuárskeho vzdelania SSA.  Nakoľko jednotlivé vzdelávacie inštitúcie môžu mať svoje kurzy a predmety organizované inak ako je v tomto výklade, je možné, že jeden predmet sylabov je pokrytý viacerými kurzami alebo predmetmi vzdelávacích inštitúcií a naopak, jeden kurz vzdelávacej inštitúcie môže pokryť viacero častí z rôznych predmetov sylabov. |